Polisie-wapen geroof by taxiprotes | Netwerk24
Deur Azarrah Karrim, News24 15 Oktober 2019 20:31
Taxibestuurders het die middag betoog terwyl pendelaars na die taxistaanplek by die Kaapstad-stasie onderweg was. Hulle het paaie versper en glo geweld aangehits.
Felicity Purchase, burgemeesterskomiteelid vir vervoer, sê daar is aan haar gesê die taxibestuurders betoog teen die lasbriewe wat die metroraad op hulle bestel en omdat onwettige taxi’s geskut word.
“(Die protesoptrede) is teen die metroraad se opdwinging van die wet,” sê Purchase.
Sers. Noloyiso Rwexana, provinsiale polisiewoordvoerder, het bevestig dat polisielede en verkeersbeamptes op die toneel is.
Sy sê die betoging het begin terwyl lasbriewe aan taxibestuurders bestel is.
Dit is toe dat een van die polisielede van sy vuurwapen beroof is.
Volgens Rwexana is geen ander voorvalle aangemeld nie.
News24 verneem passasiers is gewelddadig uit taxi’s gedwing en gedreig.
Purchase sê egter die betoging gaan nie die metroraad afskrik nie.
“Ons sal voortgaan met wetstoepassing, want ons kan nie ’n moratorium hê op wetstoepassing nie.”